b'\n_START_ARTICLE_\nPlankton\n_START_PARAGRAPH_\nPlankton je naziv gr\xc4\x8dkog porijekla i ozna\xc4\x8dava zajednicu \xc5\xbeivih organizama koji plutaju i ne raspola\xc5\xbeu vidljivim sposobnostima za kretanje. Njihovo gibanje ovisi o gibanju vode. Organizme koji plutaju u vodi, ali mogu plivati i suprotno od vodenih strujanja naziva se jo\xc5\xa1 i nektonima.\n_START_SECTION_\n\xc5\xbdivotni okoli\xc5\xa1\n_START_PARAGRAPH_\nPlankton je prisutan u gotovo svim vodama na Zemlji. Me\xc4\x91utim, u ve\xc4\x87ini morskih podru\xc4\x8dja je prisutnost hranjivih tvari zanemariva, pa otuda je i koli\xc4\x8dina planktona u njima vrlo mala i stoga se smatraju ekolo\xc5\xa1kim pustinjama. Ako se u vodama staja\xc4\x87icama ili rijekama na\xc4\x91e pretjerana koli\xc4\x8dina hranjivih tvari, mo\xc5\xbee se dogoditi da to dovede do suprotnog rezultata, naime, da fosfati, kao ograni\xc4\x8davaju\xc4\x87i faktor prehrane planktona postane dominantan (kao otpadni produkt umjetnog gnojenja poljoprivrednih povr\xc5\xa1ina dospijeva oborinskom vodom u slatkovodne resurse na kopnu), i dovede do svoje suprotnosti i "zagu\xc5\xa1i" prirodnu cirkulaciju izme\xc4\x91u planktona, vode i fosfata pa otuda i svi \xc5\xbeivi organizmi u vodi (i plankton) izgube neophodan kisik i ugu\xc5\xa1e se. Slatkovodni plankton naziva se limnoplankton, a morski haliplankton.\n_START_SECTION_\nZooplankton\n_START_PARAGRAPH_\nPrema dosada\xc5\xa1njim saznanjima, najve\xc4\x87i dio \xc5\xbeivotinjske biomase \xc4\x8dini vrsta odnosno porodica kopepoda. Bez planktona arkti\xc4\x8dkih voda ne bi mogli postojati veliki kitovi usani, kao primjerice plavi kitovi ili kitovi perajari, njhova prehrambena podloga je upravo zooplankton kojeg "filtriraju" svojim usima. Velika jata riba tako\xc4\x91er se hrane masom planktona.\n_START_SECTION_\nFitoplankton\n_START_PARAGRAPH_\nJednostani\xc4\x8dne alge kremenja\xc5\xa1ice \xc4\x8dine najve\xc4\x87i dio mase fitoplanktona. Prema novijim istra\xc5\xbeivanjima, \xc4\x8dini se da je apsolutno najve\xc4\x87a koli\xc4\x8dina uglji\xc4\x8dnog dioksida vezana u biljnom planktonu, a ne, kao \xc5\xa1to se ranije smatralo, u tropskim \xc5\xa1umama.'